  Анжелика Тихонова корреспондент 8-тӥ южтолэзе Ижкарын кыкетӥ ползэ фейерверкъёсын «Вальс цветов» фестиваль ортчоз. Возьматон Иж тыметлэн ярдураз 19 часын кутскоз, ивортэ Удмуртиысь тӧролэн но кивалтэтлэн пресс-службазы.  Синмез кыскись возьматонэз Россиысь улосвылъёсысь куинь командаос дасялозы. Пуштытъянъёс крезьгур шудэм улсын чузъяськозы. Та дырлы пыриськисьёсты быръён мынэ. Ужрадэз дасясьёс оскыто, крезьгуръёс тыметлэн ярдураз сяна, «Пыраклы Россиен» монумент дорын но кылӥськозы шуыса. Шоу йылпумъяськем бере, учкисьёс асьсэос ик вормисез но бырйыны быгатозы. Радъясьёс верамъя, устооссэ пуштытъясьёсты тужгес юн кичабонъёсъя ялозы. Туэ учкисьёслэн лыдзы кылем арынлэсь ӧжыт уз луы шуыса чаклало. Нош миым фестиваль 15 сюрс адямиез люказ.  Фестиваль азьын калыкез шулдыръяськонъёс возьмало: творческой коллективъёслэн кырӟан-эктонъёссы, видео-крезьгуро возьматонъёс, воргоронъёслэн ӟечкыланъёссы.  2018-тӥ арын фейерверкъёсын «Вальс цветов» фестиваль Тегъёс: Лулчеберет Ижкар Удмуртия фестиваль тымет  